Lokal kvinde overfaldet og frarøvet sin taske.

Den 53-årige kvinde kom kl. 3.10 i nat gående ad Nørregade i Hirtshals mod syd. Pludselig bliver hun overfaldet bagfra, en mand rykker i tasken og hun får et salg i baghovedet. Hun når dog at se, at det er en cirka 20-årig mand, der stikker af med tasken. Han er omkring 180 cm høj, tynd og har kort, kommunefarvet hår. Han var iført cowboybukser, blå jakke med hvide striber på ærmerne og fronten samt kondisko. Eventuelle oplysninger kan gives til Nordjyllands Politi på telefon 114.